CELEX: 31993D0317
Language: ro
Date: 1993-04-21 00:00:00
Title: Decizia Comisiei din 21 aprilie 1993 privind conținutul codului care trebuie utilizat în crotaliile bovinelor

03/Volumul 12
            
            
               RO
            
            
               Jurnalul Ofícial al Uniunii Europene
            
            
               259
            
         31993D0317
   
               L 122/45
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 21 aprilie 1993
   privind conținutul codului care trebuie utilizat în crotaliile bovinelor
   (93/317/CEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Directiva 92/102/CEE a Consiliului din 27 noiembrie 1992 privind identificarea și înregistrarea animalelor (1), în special articolul 5 alineatul (2) litera (a),
   întrucât respectivul cod trebuie să permită identificarea individuală a fiecărei bovine, precum și a statului membru și a exploatației sale de origine; întrucât un cod de două litere ar trebui utilizat pentru identificarea fiecărui stat membru;
   întrucât exploatația de origine poate fi identificată printr-un număr sau printr-o serie de numere unică pentru fiecare exploatație; întrucât fiecare autoritate competentă trebuie să aleagă sistemul de numerotare pentru exploatațiile aflate sub controlul său; întrucât acest cod trebuie completat cu cifre sau litere care să identifice animalul în mod individual;
   întrucât măsurile prevăzute de prezenta decizie sunt conforme cu avizul Comitetului veterinar permanent,
   ADOPTĂ PREZENTA DECIZIE:
   Articolul 1
   (1)   Codul unei crotalii trebuie să înceapă cu literele de identificare a statului membru de origine, în conformitate cu tabelul următor:
   
               Belgia
            
            
               BE
            
         
               Danemarca
            
            
               DK
            
         
               Franța
            
            
               FR
            
         
               Germania
            
            
               DE
            
         
               Grecia
            
            
               EL
            
         
               Irlanda
            
            
               IE
            
         
               Italia
            
            
               IT
            
         
               Luxemburg
            
            
               LU
            
         
               Țările de Jos
            
            
               NL
            
         
               Portugalia
            
            
               PT
            
         
               Spania
            
            
               ES
            
         
               Regatul Unit
            
            
               UK
            
         (2)   Codul trebuie completat cu o serie de cifre și/sau litere care să permită identificarea individuală a fiecărui animal, precum și exploatația în care s-a născut.
   Articolul 2
   Prezenta decizie se adresează statelor membre.
   
      Adoptată la Bruxelles, 21 aprilie 1993.
      
         
            Pentru Comisie
         
         René STEICHEN
         
         
            Membru al Comisiei
         
      
   
   
      (1)  JO L 355, 5.12.1992, p. 32.